Ellen Deceneres

Ellen Deceneres — Amerikalı komediya ustası, televiziya aparıcısı, aktrisa və yazıçıdır. O, 1994-cü ildən 1998-ci ilə qədər Ellen adlı sitkomda rol alıb. Serialın The Puppy Episode bölümü üçün Primetime Emmy Mükafatını qazandırıb. O, həmçinin 2003-cü ildən 2022-ci ilə qədər Ellen Deceneres şousu adlı televiziya tok-şousuna rəhbərlik və aparıcılıq edib. Həmin tok-şouya görə 33 dəfə Daytime Emmy Awardsın qalibi seçilib.

Sənətçinin ayaqüstü komediya karyerası 1980-ci illərin əvvəllərində başlamış və 1986-cı ildə The Tonight Show Starring Johnny Carson adlı tok-şoudakı performansı ilə tanınmağa başlamışdır. Kino aktriası kimi Deceneres Mr. Wrong (1996), EDtv (1999) və The Love Letter (1999) kimi filmlərdə rol alıb və Disney tərəfindən istehsal edilmiş cizgi filmlərdən müxtəlif personajları səsləndirmişdir.

4 noyabr 2001-ci ildə Ellen Deceneres Emmi mükafatının təqdimetmə mərasiminin canlı yayımının aparıcısı kimi səhnəyə çıxdı. 11 sentyabr hadisələrindən sonra matəm səbəbindən iki dəfə təxirə salınan mərasimin tonu kifayət qədər tutqun olub. Amma insanların diqqətini müvəqqəti olaraq faciədən yayındırmaq üçün bu baş verməli idi.

Mərasim zamanı tamaşaçılar Elleni bir neçə dəfə ayaq üstə alqışladılar, o cümlədən bu zarafatından sonra: "Ərəbləri kişi kostyumunda və hətta yəhudilərin əhatəsində olan lezbiyandan daha çox nə qəzəbləndirə bilərdi?"

2005-ci ilin avqustunda Ellen Katrina qasırğasından üç həftə sonra keçirilən Emmi mükafatının təqdimetmə mərasiminə aparıcılıq etdi. Bu, Deceneresin ABŞ üçün milli faciə hesab olunan hadisələrdən sonrakı Emmi mükafatının təqdimetmə mərasimində ikinci aparıcılığı idi. Ellen, həmçinin, 1995 və 1996-cı illərdə "Qremmi" mükafatının təqdimetmə mərasimlərinin aparıcısı olub.

"Nemonun axtarışında" filminə görə o, Ən Yaxşı İkinci Plan Aktrisasına görə Saturn Mükafatına layiq görüldü, aktrisa ilk dəfə səs performansına görə Saturn mükafatını qazanmışdı. 2010-cu ildə American Idol serialının doqquzuncu mövsümündə münsif kimi ekranlara çıxmışdır.

 İstinadlar 

Kateqoriya:ABŞ-nin televiziya aparıcıları
Kateqoriya:LGBT komediyaçılar
Kateqoriya:XX əsr ABŞ aktrisaları
Kateqoriya:XXI əsr ABŞ aktrisaları
Kateqoriya:ABŞ televiziya aktrisaları